Дадатак 2

да загада галоўнага ўпраўлення ідэалагічнай работы, культуры і па справах моладзі Гомельскага абласнога выканаўчага камітэта

ад 26.01.2023 № 7

ПАЛАЖЭННЕ

аб правядзенні адкрытага свята народных традыцый

«Крыніцы-Фэст»

1. **Агульныя палажэнні.**

Адкрытае свята народных традыцый «Крыніцы-Фэст» (далей – свята) накіравана на паказ, распаўсюджванне і папулярызацыю вынікаў творчай дзейнасці, звязанай з рэгіянальнымі народнымі традыцыямі і прымеркавана да 20-й гадавіны Міжнароднай канвенцыі аб ахове нематэрыяльнай культурнай спадчыны 2003 г. (ЮНЕСКА), 85-годдзя з дня ўтварэння Гомельскай вобласці.

Арганізатарамі свята з’яўляюцца галоўнае ўпраўленне ідэалагічнай работы, культуры і па справах моладзі Гомельскага абласнога выканаўчага камітэта і ўстанова «Гомельскі абласны цэнтр народнай творчасці».

1. **Мэты правядзення.**

Свята заклікана садзейнічаць:

* падтрымцы і папулярызацыі нематэрыяльнай культурнай спадчыны;
* адраджэнню, развіццю і папулярызацыі найлепшых традыцый і дасягненняў традыцыйнай культуры і мастацтва, далучэнню да іх шырокіх колаў грамадства;
* павышэнню сацыяльнага статусу носьбітаў і выканаўцаў фальклору;
* павышэнню майстэрства ўдзельнікаў свята;
* арганізацыі культурнага вольнага часу і эстэтычнаму выхаванню насельніцтва.

1. **Кіраўніцтва святам.**

3.1. Для падрыхтоўкі і правядзення свята ствараецца абласны арганізацыйны камітэт, у склад якога ўваходзяць прадстаўнікі галоўнага ўпраўлення ідэалагічнай работы, культуры і па справах моладзі Гомельскага аблвыканкама, установы «Гомельскі абласны цэнтр народнай творчасці», аддзела ідэалагічнай работы, культуры і па справах моладзі Калінкавіцкага райвыканкама.

3.2. У перыяд падрыхтоўкі свята аргкамітэт прыцягвае сродкі масавай інфармацыі для асвятлення ходу свята, дапамагае ў яго правядзенні, ажыццяўляе непасрэднае кіраўніцтва.

1. **Удзельнікі свята.**

Удзельнікамі свята могуць быць прадстаўнікі ўсіх катэгорый насельніцтва, незалежна ад узросту і асноўнага роду заняткаў, у тым ліку аматарскія калектывы і аб’яднанні.

1. **Парадак і ўмовы правядзення свята.**

5.1. Заключныя мерапрыемствы свята праходзяць у Калінкавіцкім раёне Гомельскай вобласці ў красавіку 2023 года. Дакладны час і месца правядзення мерапрыемстваў свята прызначае аргкамітэт.

5.2. Падчас правядзення свята арганізуюцца згодна з інструкцыямі аб парадку арганізацыі і правядзення наступныя конкурсныя і выставачныя мерапрыемствы:

* адкрыты конкурс фальклору «Фолк-Фэст» (Дадатак 3);
* ХІ абласны конкурс выканаўцаў народных бытавых танцаў «Танц-Фэст «Вытокі» (Дадатак 4);
* адкрытая выстава выданняў па народных традыцыях «Ключы-Фэст» (Дадатак 5).

5.3. Касцюмы ўдзельнікаў свята павінны ўяўляць сабой арыгіналы альбо копіі (поўную рэканструкцыю) традыцыйных касцюмаў сваёй мясцовасці, рэгіёну (тыповы крой, матэрыялы, аздабленне кашуль, блузак, фартушкоў у традыцыйнай тэхніцы, захаванасць каляровай гамы) з улікам сацыяльна-ўзроставай дыферэнцыяцыі.

У касцюмах дзяўчат старэйшага ўзросту і жанчын абавязковыя фартушкі. Валасы дзяўчатак заплятаюцца ў косы, упрыгожваюцца каснічкамі, у жанчын абавязковыя хусткі, наміткі ці іншыя рэгіянальныя галаўныя ўборы. У хлопчыкаў і мужчын абавязковыя паясы ці рамяні.

Абутак: у хлопчыкаў і мужчын чобаты (туфлі), у дзяўчынак і жанчын туфлі (чаравікі) на невысокіх абцасах.

Магчымыя іншыя рэгіянальныя ўзоры традыцыйных галаўных убораў і абутку.

5.4. Для ўдзелу ў конкурсных і выставачных мерапрыемствах неабходна даслаць заяўку адпаведна інструкцыям аб парадку арганізацыі і правядзення конкурсных і выставачных мерапрыемстваў і згоду на апрацоўку персанальных дадзеных (Дадатак 6).

Накіраваннем заяўкі ўдзельнік або яго прадстаўнік пацвярджае, што згодны з усімі ўмовамі ўдзелу ў дадзеным мерапрыемстве.

1. **Падвядзенне вынікаў і ўзнагароджванне.**

6.1. Па выніках конкурсных мерапрыемстваў адпаведна інструкцыям аб парадку іх арганізацыі і правядзення журы вызначае лаўрэатаў, якім уручаюцца дыпломы лаўрэатаў і падарункі, і дыпламантаў, якім уручаюцца дыпломы дыпламантаў. Усім астатнім удзельнікам конкурсных і выставачных мерапрыемстваў уручаюцца сертыфікаты ўдзельнікаў.

6.2. Пры неабходнасці журы пакідае за сабой права прысудзіць не ўсе дыпломы, падзяліць дыпломы паміж некалькімі ўдзельнікамі, змяніць намінацыі альбо ўвесці новыя. У разе непрысуджэння, падзелу месцаў паміж удзельнікамі дапускаецца пераразмеркаванне, падзел падарункаў паміж удзельнікамі розных конкурсных мерапрыемстваў свята ў межах прадугледжаных сродкаў.

6.3. Рашэнне журы канчатковае і перагляду не падлягае.

6.4. Падвядзенне вынікаў, уручэнне дыпломаў і падарункаў арганізуецца не пазней, чым праз 60 дзён пасля правядзення свята.

6.5. Вынікі конкурсных мерапрыемстваў размяшчаюцца на сайце ўстановы «Гомельскі абласны цэнтр народнай творчасці» <https://ocntgomel.by/> не пазней, чым праз 65 дзён пасля правядзення свята.

1. **Кантактная інфармацыя.**

Адрас: 246022, г. Гомель, вул. Кірава, 49, установа «Гомельскі абласны цэнтр народнай творчасці».

Кантакты для вырашэння арганізацыйных пытанняў: (80232)51-21-43 – аддзел традыцыйнай народнай культуры ўстановы «Гомельскі абласны цэнтр народнай творчасці»: начальнік аддзела Ятчанка Ганна Анатольеўна; метадыст па народных традыцыях, абрадах і фальклоры Глушэц Ірына Валер’еўна.